**Un sărut poetic**

*Elena Olaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o dimineață rece ca ochiul lui Hyperion

Poemul se trezește obosit

Se uită în oglindă, zâmbește

Își aranjează șuvițele de par, își piaptănă versurile ciufulite, mai așează frumos

un cuvânt din suflet,

Și apoi iese pe ușă.

El e poemul zilei, câteva raze sfidau cerul.

Și-n timp ce mergea pe drumul vieții

Se întâlnește cu poema nopții,

Cea de care e îndrăgostit încă din momentul

când a luat naștere pe hârtie.

O iubește așa de mult, căci ea e diferită

de restul poeziilor scrise de poeți mediocrii,

Tată îi e slova de foc, iar mamă îi e

Liniștea nopții.

Ochii ei de chihlimbar îi penetrează rândurile

de poem clasic, transformându-i-le chiar

în proză romantică, iar alteori în dramă.

Zâmbetul ei belletristic îl face să uite

toate regulile de versificație, devenind

Astfel cel mai avangardist poem din câte există.

Stau și se privesc ani de-a rândul,

Căci poezia viază peste timp și oameni.

Iubirea lor siderală bate orice

Literatură comercială. Ea îl privește fix

În primul vers și-i spune:

“în numele Poetului, cât de frumos ești azi!”

Și se sărută, iar cartea se închide!